Фэеплъхэр къагъэщIэрэщIэж
«Хэкур яхъумэу хэкIуэдахэм я фэеплъыр хэмыгъэкIуэдэжын» федеральнэ программэм хэту йокIуэкI Лэскэн щIыналъэм ит зауэ фэеплъхэр зыхуей хуэгъэзэжыным теухуа Iуэхухэр.
Мы илъэсым апхуэдэ лэжьыгъэхэр щаублащ Хьэтуей, Уэзрэдж, Лэскэн ЕтIуанэ къуажэхэм. Зэгъэпэщыжыныгъэ Iуэхухэм хыхьэу мемориалхэр къагъэщIэрэщIэжынущ, абы къегъэбыдылIа щIыналъэр сыт и лъэныкъуэкIи зыхуей хуагъэзэнущ – екIуалIэ лъэс лъагъуэр плиткэкIэ къращIыкIынущ, къекIуэкIыу ягъэува гъущI хъархэр ялэнущ, фэеплъ пхъэбгъум тет цIэ-унэцIэхэр къыхагъэщыжынущ.
Мы махуэхэм лэжьыгъэр щызэфIагъэкIащ Лэскэн ЕтIуанэ къуажэм дэт къуэшыкхъэм. Хьэтуей, Уэзрэдж жылэхэм дэт фэеплъхэр зэфIэгъэувэжыныр шыщхьэуIу мазэм и кIэм яухыну я мурадщ.
Зауэм хэкIуэдахэм я фэеплъ щIыпIэу Лэскэн районым тху итщ. ЕтIанэгъэ Урыху, Аргудан къуажэхэм дэт къуэшыкхъэхэр зыхуей хуагъэзэжынущ.
ЩхьэщэмыщI Изэ.
